09.07. 2009 | Talið av arbeiðsleysum farið uppum 1000 Á fyrsta sinni síðan 2005 eru meira enn 1000 fólk í Arbeiðsloysisskipanini Arbeiðsloysið er seinastu vikurnar vaksið rættuliga nógv, og 8. juli vóru tað 1002 persónar, sum fingu vanligan arbeiðsloysisstuðul frá Arbeiðsloysisskipanini. Seinast fleiri enn 1000 vóru í Arbeiðsloysisskipanini var í apríl 2005. Um summarið er vanligt, at arbeiðsloysið er lægri enn á vetri, og um juli mánaður verður sammanborin við undanfarnu árini, ber til at staðfesta, at í juli 2009 er arbeiðsloysið tað hægsta í juli síðan 1998. Myndin niðanfyri vísir talið av móttakarum av vanligum arbeiðsleysum síðan 2001. Arbeiðsloysið í juli, býtt á kyn Persónar Menn Kvinnur í alt jul. 01 166 379 545 jul. 02 148 335 483 jul. 03 224 347 571 jul. 04 442 492 934 jul. 05 474 506 jul. 06 270 417 687 jul. 07 112 216 328 jul. 08 123 181 304 jul. 09 599 403 1002 Gongdin hevur verið, at tað serliga eru menn, sum gerast arbeiðsleysir, í juli vóru 599 menn arbeiðsleysir og 403 kvinnur. Talvan niðanfyri vísir gongdina í kynsbýtinum seinasta árið. Talvan vísir, at talið á monnum, sum fáa stuðul, er vaksið úr 40% upp í 60%. Lagt skal verða afturat, at arbeiðsloysið í Føroyum er millum tey lægstu í Norðurlondum.